苏轼
次韵程正辅游碧落洞
空山不难到，绝境未易名。
何时谪仙人，来作钧天声。
胸中几云梦，余地方恢宏。
长庚与北斗，错落缀冠缨。
黄公献紫芝，赤松馈青精。
溪山久寂寞，请续离骚经。
抱枝寒蜩咽，绕耳飞蚊清。
谪仙抚掌笑，笑此羽皇铭。
我顷尝独游，自适孤云情。
君今又继往，雾雨愁青冥。
感君兄弟意，寻羊问初平。
玉床分箭镞，不忍独长生。
诗成辄寄我，妙绝陶谢并。
孤鸿方避弋，老骥犹在坰。
鸟兽如可群，永寄槁木形。
何山不堪隐，饮水自修龄。